চাকরিহারা অশিক্ষক কর্মীদের জন্য বিরাট ঘোষণা মুখ্যমন্ত্রীর

কলকাতা: শিক্ষক-শিক্ষিকা ও শিক্ষাকর্মী মিলিয়ে বাতিল হয়েছে ২৬ হাজার চাকরি (SSC Recruitment Scam)। এক ঝটকায় এতজন শিক্ষক-শিক্ষিকার চাকরি বাতিল হলে কীভাবে চলবে রাজ্যের স্কুলগুলি ? সেই কারণে নতুন করে প্যানেল তৈরি না হওয়া পর্যন্ত শিক্ষকদের কাজ চালিয়ে যাওয়ার নির্দেশ দিয়েছিল দেশের সর্বোচ্চ আদালত সুপ্রিম কোর্ট।

তবে আপাতত গ্রুপ-সি ও গ্রুপ ডি কর্মীদের কাজ চালিয়ে দেওয়ার অনুমতি দেয়নি কোর্ট। শনিবার ফোনে তাঁদের সঙ্গে কথা বলেন মুখ্যমন্ত্রী মমতা বন্দ্যোপাধ্যায়। সেখান থেকে তিনি গ্রুপ সি-গ্রুপ ডি কর্মীদের উদ্দেশ্যে বড় বার্তা দেন মমতা।

আরও পড়ুন:

চাকরিহারা এই সকল কর্মীদের মাসে-মাসে সাহায্যের কথা ঘোষণা মমতার। গ্রুপ সি-দের জন্য ২৫ হাজার টাকা ও গ্রুপ ডি-দের জন্য ২০ হাজার টাকা দেওয়া হবে বলে সিদ্ধান্ত নেন মমতা বন্দ্যোপাধ্যায়। যদিও, মুখ্যমন্ত্রীর প্রস্তাবের প্রেক্ষিতে গ্রুপ সি, গ্রুপ ডি’র প্রতিনিধিরা জানান, “গ্রুপ সি ৩০ হাজার, গ্রুপ ডি’র ২৫ হাজার করা হোক।”